સીસીઆઇમાં સ્વીમિંગ કર્યા બાદ નિલેશભાઈ ઘરે જઈ રહ્યા હતા ત્યારે તેમને હાર્ટ ઍટેક આવ્યો હતો. તેમને કશું ખોટું થઈ રહ્યું હોવાની આશંકા થતાં બ્રેક મારી હતી. કાર ડિવાઈડર સાથે અથડાઈ હતી અને ટાયર ફાટી ગયું હતું, પરંતુ સદ્ભાગ્યે એકિસડન્ટમાં કોઈને ઈજા થઈ નહોતી. પોલીસે એમ્બ્યુલન્સ બોલાવી હતી. જોકે, ત્યારે એક ગાયનેકૉલૉજિસ્ટ પસાર થતા તેમણે મોઢા વાટે શ્વાસોચ્છવાસ આપ્યા હતા. હૉસ્પિટલના કાર્ડિયોલૉજિસ્ટ ડૉક્ટર નિમિત શાહે કહ્યું હતું કે કૃત્રિમ શ્વાસોચ્છવાસથી મોદીને મદદ મળી હતી અને એન્જીયોપ્લાસ્ટી બાદ તેમનું હૃદય સારી રીતે કામ કરવા લાગ્યું હતું. આથી દવાઓ અને બીજાં મશીનો બંધ કરાયાં હતાં. તેમને બે અઠવાડિયાં વેન્ટિલેટર પર મૂકવામાં આવ્યા હતા. સીઝરને લીધે તેમને સ્મૃતિભ્રંશ થયો હતો. જોકે, રિહેબિલેશન મેડિસિન અને સપોર્ટ્સ મેડિસિન ડિપાર્ટમેન્ટે અંકગણિતનો ઉપયોગ કરીને તેમના મગજને નવચેતના આપી હતી. એક મહિના બાદ મોદી બધાને ઓળખતા થઈ ગયા હતા. મોદીના મગજને કાર્યાન્વિત કરવા મુવમેન્ટ, સ્પીચ અને લેન્ગવેજ થેરીપીનો ઉપયોગ કરવામાં આવ્યો હતો. ન્યુરોલૉજિસ્ટ અને કાર્ડિયોલૉજિસ્ટે પણ બીજા તબીબોને માર્ગદર્શન આપ્યું હતું.